Am Natag, siwer de ga witerschoppu. Schi hent mer unnerandrum eis vanu greschtu (wenn nid ds greschtusch) Ichöifszentrum va Polu gizeigt, ds Maximus. Da heiwer zmittag gässu, aber suschter eiguntli nix gchöift… vor allum nid, nachdem mini Kollegin en  Schüeverchöifer namu Paar Schüe ineru bschtimmtu Gressi gfregut het, der ira es Paar ineru Gressi chliner gigä het, mim Kommentar, di le schi de schono üsa! Da hei wer wider sche glachut! Imu andru Gschäft, hanich de aber zwei Paar Schüe gchöift! Ds eint Paar isch sehr wahrschinli fer d Hochzit! Ich ha eiguntli nid eso helli Schüe wellu, aber dischi hent mehr grad eso gfallu, dassi schi fascht ha miessu chöifu… vor allum bi denu Priisa!   Aber lüeg grad uf rächts, fer es Bildji van denu Schüe und säg sälber, ob di nid hibschi sigi!